text: প্রকাশিত: 11:12 AM, April 21, 2020
  মুহাম্মদ আনোয়ার হোসেন আবীরঃ– সম্প্রতি করোনাভাইরাস বা কোভিড-১৯ বিশ্বব্যাপী বড় দুশ্চিন্তার কারণ হয়ে দাড়িয়েছে। মুক্তি পেতে চিকিৎসা বিজ্ঞানীরা নিরন্তর গবেষণা চালিয়ে যাচ্ছেন। ভয়ঙ্কর এই মহামারির প্রতিষেধক এখনও আবিষ্কার করা সম্ভব হয়নি। যে কারণে মানুষের মনে দুশ্চিন্তা ক্রমে বাড়ছে। ছড়িয়ে পড়ছে আতঙ্ক। শুধু করোনায় আক্রান্ত রোগী নয় বরং পৃথিবীর প্রায় ৯৯ ভাগ লোক মানসিকভাবেই অসুস্থ হয়ে পড়ছেন। এমন অবাক করা তথ্য দিয়েছেন চিকিৎসা বিশেষজ্ঞরা।করোনার কারণে সৃষ্ট রোগের অন্যতম প্রধান লক্ষণ জ্বর। তাই শরীরের তাপমাত্রা একটু বেড়ে গেলেই মনের মধ্যে তৈরি হচ্ছে শঙ্কা। আপনি হয়তো তখন ভেবে কূল পাবেন না এই অবস্থায় কী করবেন— হাসপাতালে ছুটবেন নাকি বাড়িতেই চিকিৎসা নেবেন? এ সময় জ্বর হলে করণীয় জানিয়েছেন বঙ্গবন্ধু শেখ মুজিবুর রহমান মেডিক্যাল বিশ্ববিদ্যালয়ের সিনিয়র মেডিক্যাল অফিসার ডা. খায়রুল বাশার। তিনি রাইজিংবিডিকে বলেন, জ্বর হলেই হাসপাতালে ছোটার দরকার নেই। কারণ এই রোগ খুবই সংক্রামক। এতে একজন থেকে অন্যজন, এমনকি হাসপাতালের অন্য রোগীরাও আক্রান্ত হতে পারেন। সবচেয়ে ভয়ঙ্কর তথ্য হলো, একজন থেকে কতজন আক্রান্ত হবেন তার পরিসংখ্যান করা মুশকিল!